jkorsvik/nowiki_second_scrape_merged huggingface dataset:
Bjarne Thinn Syvertsen

Bjarne Thinn Syvertsen (født 3. juli 1895 i Drammen, død 13. juli 1962, Drammen) var en norsk arkitekt. Han var sønn av kjøpmann Christian Syvertsen og Willa Møller. Syversten drev sitt arkitektkontor i Drammen fra 1926 til 1962, kontoret ble de siste 11 åra ledet av sønnen hans Christian. Han var fra 1919 til 1920 ansatt hos arkitekt Rudolf Emil Jacobseni i Oslo og startet sitt eget kontor etter arkitektstudier ved Norges tekniske høgskole og seks års praksis ved de tre betydelige arkitektkontorene: Marston, Van Pelt & Maybury og Wallace Neff i Los Angeles og Pasadena i USA. Bakgrunnen fra USA preger både hans mange funksjonalistiske villaer, og de offentlige bygg og næringsbygg.
Med den amerikanske bungalowen som forbilde for et familiehus, flyttet Bjarne Thinn Syvertsen og hans amerikanske kone Sylvia Woollett tilbake til Norge i 1926 og åpnet praksis i Drammen. Thinn Syvertsen utførte over 1000 oppdrag i Drammensdistriktet, deriblandt eneboliger, forretningsgårder, fabrikklokaler, bensinstasjoner, boligblokker, sommerhus, skoler og eldrehjem. Rostockgården på Bragernes torg i Drammen fra 1936, var den første funksjonalistiske bygning ved Bragernes torg og fasaden har en sammenhengende rekke utstillingsvinduer i 1. etasje, glatte murflater og tre sammenhengende vindusbånd i kontoretasjene.Bjarne Thinn Syvertsen tilhørte en gruppe av norske arkitekter som introduserte og etablerte modernismens arkitektur i Norge i mellomkrigstiden. Han skilte seg ut som en av veldig få norske arkitekt med en omfattende faglig bakgrunn fra Amerika, de fleste norske arkitekter var på denne tiden orientert mot Europa og europeiske forbilder. Thinn Syversten er i dag lite kjent da han aldri var sentral i hovedstadsmiljøet og satset størst på eneboliger og ikke de større boligblokkprosjekter.


== Byggverk og prosjekter (utvalg) ==
1936: Rostockgården på Bragernes torg
1929-37: Det engelske kvartal i Seebergløkken. Løkken består av Amtmand Bangs gate som ble bebygget i perioden mellom 1902 og 1940 og består derfor av forskjellige stilarter fra sveitserstil til 1920-årenes klassisisme og behersket funkis. Etter forslag fra Thinn Syvertsen ble Capjons gate omregulert i 1929 og bebygget med hans engelskinspirerte hustype med trekk både fra klassisisme og funkis. Syvertsen tegnet syv boliger i Capjons gate som ble oppført i perioden 1929–37.
1939: Fylkeshuset på Gamle Kirkeplass i Drammen
Funkishusmiljøet i Hans Hansens vei på Bragernes i Drammen.


== Utdanning ==
Gikk murlære i 1912
Uteksaminert fra Kristiania tekniske mellomskole i 1915
Hospitant ved Norges tekniske høgskole fra 1917 til 1919
1920–26 gikk han praksis ved de amerikanske arkitektkontorene: Marston, Van Pelt & Maybury og Wallace Neff.


== Referanser ==


== Litteratur ==
Åsmund Thorkildsen, Einar Sørensen, Jo. Sellæg, Jim Bengtson: «Bjarne Thinn Syvertsen og den moderne arkitekturen», Labyrinth Press, Drammens Museum 2008, ISBN 978-827393-049-1
Undersåker

Undersåker (sørsamisk: Såahka) er et tettsted i Åre kommune i Jämtlands län i landskapet Jämtland i Sverige. I 2010 hadde tettstedet 438 innbyggere.


== Etymologi ==
Undersåker har sitt navn fra gården på hvis grunn kirka ble bygget. Det sies å vært en helsebringende kilde, et «under» på gårdens åkerjord.
Den sørsamiske form «Såhaka» er konstruert fra siste del av den jemtske form, det vil si «-såker».
En alternativ tolkning av første ledd er tidsangivelsen «undors» (09.00). Navnet skal da henspille på at åkeren ble truffet av sollys på dette tidspunktet.


== Undersåker sentrum ==
Stedet ligger rundt 80 kilometer vest for Östersund, og er langstrakt i retning øst-vest. Det består av en østlig del med Undersåker kirke («kirkebyen») og en vestlig del med Undersåker jernbanestasjon (stasjonsbyen). Mellom de to ligger Hålland med Hållandsgården.
E14 fra Östersund mot Storlien og Norge går gjennom Undersåker. Her passerer også Mittbanan, Meråkerbanens fortsettelse i Sverige, som ble innviet i 1882. Adkomst til Edsåsdalen, Trillevallen, Vålådalen, Fångåmon og Ottsjö med bil er via Undersåker. Det finnes to førskoler samt en grunnskole i Undersåker.


== Kjente personer fra Undersåker ==
Richard Richardsson – olympisk sølvmedaljevinner i snowboard
Lars Molin – forfatter
Ove Rothoff – flere ganger verdensmester i whist
Per Eggers – skuespiller
Mårten Elfstrand – lege, professor
John Hedman – professor ved Colby College.
Andreas Bengtsson – professor i biomekanikk.
Q Rehnberg – den første personen i Sverige med fornavn på en enkelt bokstav. Det ble klart etter en rettstvist i 2009.


== Referanser ==


== Eksterne lenker ==
Åre kommune
Duved

Duved er et tettsted i Åre kommune i Jämtlands län i landskapet Jämtland i Sverige. I 2010 hadde tettstedet 663 innbyggere.Duved har blant annet en skole og en kirke. De to største områdene med permanent bosetning heter Kvarnbacken og Kyrklägdan.
Duved er et vintersportsområde og inngår i Åres skisystem. En kjent person fra Duved er Julia Messelt, som har ledet TV-programmene Myror i brallan og Packat & klart.


== Skansen ==
Duveds skanse ble anlagt i 1658 og revet i 1808.


== Skiområdet ==
Duveds og Tegefjälls heissystem er sammenflettet og utgjør en del av Åres skiområde.


== Referanser ==
Mörsil

Mörsil er et tettsted i Åre kommune i Jämtlands län i landskapet Jämtland i Sverige. I 2010 hadde tettstedet 686 innbyggere.Sveriges første sanatorium ble innviet i Mörsil i 1891. Sanatoriet med tilhørende park ble etablert etter tysk forbilde, og anlegget, som er delvis bevart, bestod av flere bygninger – bl.a. hovedbygning, badehus og legevilla – - som ble bundet samen av et åpen parklandskap med bjørkealléer, grusganger, hager og frittvoksende trær. 
Siden kommunesammenslåingen og industrinedlegging på 1970-tallet har samfunnet stagnert, og mange pendler til turistanlegg i fjellet eller til Östersund. Derimot har tettstedet hatt en oppblomstring etter at Mörsil stasjon igjen ble trafikkert av Norrtåg fra 2012. Mange pendler både østover mot Östersund og vestover mot Åre/Duved. Det finnes et lite privat og offentlig servicetilbud, blant annet grunnskole, bibliotek, matvarebutikk, bensinstasjon, bank m.m.


== Referanser ==
UTC+02.00

UTC+02.00 er et belte av tidssoner som ligger to timer før standardtiden UTC. I 2008 omfattet UTC+02.00 følgende områder:


== Som standard tid (hele året) ==


=== Nordlige halvkule ===
 Russland (Kaliningradtid)
Kaliningrad oblast


=== Sentralafrikansk tid ===
 Botswana
 Burundi
 Egypt
 Eswatini
 Den demokratiske republikken Kongo (østlige halvdel)
 Lesotho
 Libya
 Rwanda
 Namibia
 Malawi
 Mosambik
 Sør-Afrika (SAST—Sørafrikansk standardtid)
 Tunisia
 Zambia
 Zimbabwe


== Nordlige halvkule - Som standard tid (vinter) ==


=== Østeuropeisk tid - Områder som følger EUs regler for sommertid ===
 Bulgaria
 Estland
 Finland (inkludert Åland)
 Hellas
 Kypros (inkludert Akrotiri og Dekelia (UK) men ikke Nord-Kypros)
 Latvia
 Litauen
 Moldova
 Romania
 Ukraina (bortsett Krim)


=== Områder som følger andre regler for sommertid ===
 Israel (Israelsk standardtid)
 Libanon
 Palestina


== Nordlige halvkule - Som sommertid ==


=== Sentraleuropeisk sommertid ===
 Albania
 Andorra
 Belgia
 Bosnia-Hercegovina
 Danmark
 Frankrike
 Gibraltar (UK)
 Italia
 Kosovo
 Kroatia
 Liechtenstein
 Luxembourg
 Nord-Makedonia
 Malta
 Monaco
 Montenegro
 Nederland
 Norge, inkludert Svalbard Jan Mayen og Bouvetøya
 Polen
 San Marino
 Serbia
 Slovakia
 Slovenia
 Spania - unntatt Kanariøyene
 Sveits
 Sverige
 Tsjekkia
 Tyskland
 Ungarn
 Vatikanstaten
 Østerrike
Myrviken

Myrviken er et tettsted i Berg kommune i Jämtlands län i landskapet Jämtland i Sverige. I 2010 hadde tettstedet 239 innbyggere. Myrviken ligger ved Storsjön.


== Referanser ==
Tandberg Industrier

Tandberg Industrier var et interimselskap opprettet etter konkursen i Tandbergs Radiofabrikk i 1978 for å videreføre produksjonen av språklaboratorier, stereoutstyr og TV-teknologi.Produksjonen av datautstyr ble videreført gjennom selskapet Tandberg Data i samarbeid med Siemens.Tandberg Industrier ble i 1979 solgt og byttet navn til Tandberg.


== Referanser ==
Åsarna

Åsarna er et tettsted i Berg kommune i Jämtlands län i landskapet Jämtland i Sverige. I 2010 hadde tettstedet 268 innbyggere.


== Referanser ==
Klövsjö

Klövsjö er et tettsted i Berg kommune i Jämtlands län i landskapet Jämtland i Sverige. I 2010 hadde tettstedet 291 innbyggere.


== Referanser ==
Vinstra vidaregåande skule

Vinstra vidaregåande skule er en offentlig videregående skole i Nord-Fron kommune i Innlandet. Skoleåret 2021/2022 har skolen 397 elever.Skolen er en av tre videregående skoler i Innlandet med nynorsk som administrasjonsspråk.


== Historikk ==
Fra starten i 1946 hadde Gudbrandsdal offentlege landsgymnas elever fra hele Gudbrandsdalen. Agval Gjelsvik var rektor. Skolen var tidligere hotell eller sanatorium, Furuheim, som var bygget av laftet tømmer i sveitserstil. Skolen hadde reallinje og engelsklinje, fra høsten 1961 også Norrønlinje.
I 1964 ble skolen slått sammen med Fron yrkesskule og Ringebu vidaregåande skule og fikk undervisningstilbud i håndverk, service og industrifag. Skolen skiftet da navn til Gudbrandsdal gymnas.
I 1990-årene og i det nye tusenåret kom det til estetiske studietilbud i musikk, formgiving og media. Skolen skiftet navn til det nåværende Vinstra vidaregåande skule.


== Referanser ==


== Litteratur ==
Arne Finborud: På heimleg grunn. I: Gudleiv Forr og Helge Vold (red.): Landsgymnaset. Samlaget 2007. ISBN 978 82 521 7138 9


== Eksterne lenker ==
Skolens hjemmeside
Hackås

Hackås er et tettsted i Berg kommune i Jämtlands län i landskapet Jämtland i Sverige. Det ligger rundt 35 kilometer sør for Östersund. I 2010 hadde tettstedet 480 innbyggere.


== Referanser ==
Fosstveit bru

Fosstveit bru er ei veibru som krysser Storelva ved Fosstveit i Tvedestrand kommune i Agder. Brua er ei buebru i støpejern med brudekke av tre med spennvidde 19 meter. Den ble bygd i 1837, støpt ved Næs Jernverk, som en del av Vestlandske hovedvei, som erstatning for ei tidligere trebru, og var i bruk som hovedvei fram til 1865, da veien ble omlagt. Brua ble restaurert i 1985, den er synlig fra fylkesvei 106. I dag er veien over brua privat.
På begge sider av veien er oppsatt stabbesteiner, og sør for veien er oppsatt en milepæl fra 1805 da Vestlandske hovedvei sto ferdig.
Fosstveit bru ble av Riksantikvaren i 2002 foreslått vernet i Nasjonal verneplan for veger, bruer og vegrelaterte kulturminner. Miljøverndepartementet fredet brua 17. april 2008.


== Se også ==
Løkke bro
Liste over broer i Norge
Liste over broer i Norge etter lengde


== Referanser ==


== Eksterne lenker ==
«Fosstveit bru». Kulturminnesøk. Riksantikvaren – Direktoratet for kulturminneforvaltning. 
Nasjonal vegdatabank
Tvedestrandsposten: Fosstveit bro fredes (22. april 2008)
Kulturminneløype 2009
Kirby’s Dream Land 2

Kirby's Dream Land 2 er et videospill utviklet av HAL Laboratory og utgitt av Nintendo til Game Boy i 1995. Den var oppfølgeren til Kirby's Dream Land, men fortsetter historien fra Kirby's Adventure.


== Handling ==
Den magiske regnbuen har forsvunnet fra Dream Land.
Nå må Kirby reise gjennom sju nye nivåer så han til 
slutt beseirer DeDeDe og hans nye venn og tar regnbuen 
tilbake til Dream Land.


== Spillmekanismer ==
Nå kan Kirby sitte på en Big Hamster, henge
på en Forest Owl og sitte i munnen på en Field Fish
der hodet hans stikker ut.


== Referanser ==


== Eksterne lenker ==
(en) Kirby's Dream Land 2 hos MobyGames 
(en) Kirby's Dream Land 2 på Internet Movie Database 
(en) Kirby's Dream Land 2 hos Internet Game Database 
(en) Kirby's Dream Land 2 hos VGMdb 
(en) Kirby's Dream Land 2 hos GameFAQs
Primer día

«Primer día» (norsk: Første dagen) er en sang av den meksikanske artisten Julieta Venegas og den argentinske rapperen Dante Spinetta. Primer día er en av sangene på Julieta Venegas' album Limón y Sal. Sangen ble utgitt tidlig på sommeren 2007 og nådde opp på hitlistene i store deler av den spanskspråklige verden.
Trend Motor Sport

Trend Motor Sport (TMS) er et europeiskregistrert scootermerke stiftet i 2001. Merket eies av den sørkoreanske mekanikeren Junhg Vong og produseres i Kina. Scootermerket TMS eies blant annet (48 prosent) av Qniqqi, som har sitt hovedkontor i Sør-Korea.


== Eksterne lenker ==
Trend Motor Sport
Mount Apo

Mount Apo er en stor stratovulkan på øya Mindanao på Filippinene. Det er med sine 2954 moh det høyeste fjellet i landet, og ligger noen få kilometer sørvest for byen Davao. 
Navnet betyr «mester» eller «bestefar».  Apo har tre topper, og er avkortet med et 500 m bredt vulkansk krater som inneholder en liten kratersjø. Den er en kilde til geotermisk energi. Datoen for siste utbrudd er ikke kjent; ingen er bekreftet i historisk tid. 
Mount Apo er en av de mest populære klatredestinasjoner på Filippinene, og toppen er enkel å nå. Første kjente bestigning var 10. oktober 1880 med en ekspedisjon ledet av Don Joaquin Rajal.


== Fredning ==
Mount Apo ble erklært som nasjonalpark av president Manuel L. Quezon, den 9. mai 1936. Fjellet er hjem til over 270 fuglearter, mer enn hundre av dem er endemiske. 
Selv om den er en nasjonalpark, er den gjeldende klatrestien veldig forsøplet og utsatt for jorderosjon.
Noen fjellklatringsgrupper driver opprydning i området etter påskesesongen, tiden da det er flest besøkende på fjellet.
The Department of Environment and Natural Resources har meldt Mount Apo inn for inkludering i UNESCOs liste over verdens kultur- og naturarvsteder. Mount Apo anses for å være det området med flest endemiske arter på Mindanao. Det er et av områdene med det største biologiske mangfoldet av flora og fauna. Fjellet har tre forskjellige skogtyper; fra tropisk regnskog i lavlandet til midtfjells skog, og til slutt høyfjellsskog.


== Referanser ==


== Eksterne lenker ==
(en) Mount Apo – kategori av bilder, video eller lyd på Commons
Žabljak

Žabljak (serbisk: Жабљак) er en by og kommune med serbisk etnisk flertall i det nordige Montenegro. Byen har 1937 innbyggere (2003), mens kommunen har en befolkning på 4204. Folketallet er jevnt økende. Av befolkningen er 43 % montenegrinere og 50 % er serbere.
Byen Žabljak ligger på 1456 meter over havet midt i Durmitor, og er dermed det høyest beliggende tettstedet på hele Balkan. 
Byen ble grunnlagt formelt i 1870, men det står også et monument her fra 1862 over en militær seier her mot tyrkerne. Siden mellomkrigstiden har turister blitt trukket mot Žabljak på grunn av dens høye beliggenhet med gode rekreasjonsforhold. 

Žabljak er landets kanskje fremste senter for skisport og annen vinteridrett, samt rafting i elven Tara. Umiddelbart vest for byen starter Durmitor nasjonalpark og strekker seg vestover gjennom fjellandskap med 18 bresjøer. Crnosjøen (Crno jezero) eller "Svartsjøen" på 0,52 km² er en av de mest severdige.
Veiforbindelsen opp til kommunesenteret er dårlig, det er en riksvei av lav standard til Mojkovac i øst. En riksvei går også sørover til Nikšić og derfra til Podgorica, 170 km unna. Žabljak har en liten kortbaneflyplass sør for byen. 


== Eksterne lenker ==
(cnr) Offisielt nettsted 
(en) Žabljak – kategori av bilder, video eller lyd på Commons 
Destination-Montenegro.com om Zabljak
TMS

TMS kan vise til:

Tesla Model S, bilmodell
Trend Motor Sport
Troms militære sykehus
Trondheim Militære Samfund
Fótbóltssamband Føroya

Fótbóltssamband Føroya (FSF, Færøyenes fotballforbund) ble stiftet i 1979, og ble medlem av FIFA 2. juli 1988 og UEFA 18. april 1990. Fótbóltssamband Føroya er det styrende organ for all innenlandsk fotball på Færøyene, som har Vodafonedeildin som høyeste divisjon. Før 1979 sorterte fotballen under Ítróttasamband Føroya.
Forbundet holder til i Tórshavn, og formann i FSF siden 2010 er Christian Andreasen.


== Styreformenn ==
Christian Olsen 1979–1981
Torleif Sigurðsson 1981–2002
Dánjal Andreasen 2002–2004
Óli Holm 2004–2008
Høgni í Stórustovu 2008–2010
Christian Andreasen 2010–d.d.


== Se også ==
Færøysk fotball


== Eksterne lenker ==
Offisielt nettsted
Langmyra Skolemusikkorps

Langmyra Skolemusikkorps (LS) er et musikkorps på Langmyra skole i Molde.


== Historie ==
Korpset ble etablert i 1965, og ble etter hvert et passe stort korps i forhold til elevtallet på skolen. Fra 1994 til 2018 har korpset vært dirigert av Lena Haugen Mordal. Skolemusikkorpset har medlemmer fra 10-19 år i hovedkorpset, og aspiranter fra 8-10 år. 


== Konkurranser ==
Korpset har vunnet/scoret høyt på fylkescuper og Norgesmesterskap. I 2007 kom korpset på en 4.-plass i NM i Sandefjord. Kvam og Sellanrå Skolekorps spilte da sammen med LS. Sommeren '09 kom korpset på en 3.-plass på Gjøvik Musikkfestival. I Scarborough Music Festival 2010 tok korpset en 2.-plass, og i NM for skolekorps, janitsjar 2011 tok korpset en svært imponerende førsteplass.


== Musikk ==
Langmyra Skolemusikkorps spiller mye forskjellig, da korpset har opparbeidet et meget stort og variert notearkiv fra starten i 1964. "Dixieland Strut" er Langmyras egen kjenningsmelodi.


== Uniformer ==
Korpsets tidligere uniformer bestod av en hovedsakelig rød cap, sennepsgul uniformsjakke, og ketchup-rød uniformsbukse. Nå bærer korpset uniformer med rød lue,rød uniformsjakke, hvit skjorte, sorte sko og sort bukse.


== Styret ==
Styret i korpset har 6 medlemmer, med eller uten styreverv, pluss dirigent og tillitsvalgte fra korpset. Styremøter avholdes en gang hver måned. Årsmøte avholdes én gang i året, der alle med tilknytning til korpset over fylte femten år er velkommen.


== Besetning ==
Pr. 16. april 2010

5 klarinetter
6 tverrfløyter
1 piccolofløyte (spilles ved behov av en fløytist)
6 kornett
3 althorn
2 altsaxofon
1 tuba
3 baryton
2 trombone
4 slagverk
1 tamburmajor (utføres av musikant i korpset)


== Eksterne lenker ==
Korpsets egen hjemmeside
Ralph Firman

Ralph David Firman jr. (født 20. mai 1975 i Norwich i Norfolk) er en racerfører fra Storbritannia, som nå kjører med irsk statsborgerskap (moren hans, Angela er irsk). Tidligere i karrieren kjørte han med britisk førerkort. Faren hans, Ralph Firman sr., grunnla konstruktøren Van Diemen.
Han ble utdannet ved Gresham's School mellom 1988 og 1993, og gikk så videre som racerfører etter og sluttet skolen og vant det britiske formel 3-mesterskapet i 1996, på hans andre forsøk.


== Macaos Grand Prix 1996-striden ==
Firman vant det prestisjefylte Macaos Grand Prix i 1996 under kontroversielle omstendigheter. Mot slutten av første runde ledet han foran Jarno Trulli, som var tysk Formel 3-mester. Under andre runde ble Firman passert av Trulli på siste runde. Firman kjørte med en brukket frontvinge. Akkurat da Trulli var på vei til seier, krasjet Firman i hårnålsvingen, blokkerte banen og løpet ble rødflagget. Løpets arrangører talte resultatet fra runden før, da Firman ledet foran Trulli, og dermed var det Firman som ble kåret som vinner.


== 1997 og fremover ==

Firman flyttet så til Japan, og kjørte Formel Nippon mesterskapet som han vant i 2002, for også reise tilbake til Europa. Han kjørte 14 Formel 1-løp med sin debut i Australias Grand Prix 2003. Han fikk sitt første poeng i det femte løpet, Spanias Grand Prix, med en åttendeplass. Han ble skadet i en kraftig krasj under treningen til Ungarns Grand Prix 2003 som førte til at han ble erstattet av Zsolt Baumgartner i dette og det påfølgende løpet.
Firman har også deltatt i 24-timersløpet i Le Mans, og som offisiell testfører for A1 Grand Prix serien i 2004.
I august 2005, ble det annonsert at han skulle kjøre for det Irske A1 teamet. Han hadde tidlige kjørt for Storbritannia.
I 2007 vant Firman, sammen med Daisuke Ito, Japan Super GT GT500 klasse mesterskapet med det Aguri Suzuki eide teamet ARTA.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Se også ==
Liste over Formel 1-førere


== Referanser ==


== Eksterne lenker ==
Offisielt nettsted 
(en) Ralph Firman – kategori av bilder, video eller lyd på Commons 
(en) Ralph Firman – galleri av bilder, video eller lyd på Commons
Norr-Hede

Norr-Hede er et tettsted i Härjedalen kommune i Jämtlands län i landskapet Härjedalen i Sverige. I 2010 hadde tettstedet 261 innbyggere. Norr-Hede ligger nord for Ljusnan og er den ene halvdelen av tettstedet Hede.


== Referanser ==
Lillhärdal

Lillhärdal er et tettsted i den sørlige delen av Härjedalen kommune i Jämtlands län i landskapet Härjedalen  i Sverige. I 2010 hadde tettstedet 335 innbyggere og et areal på 1,15 km². 
Lillhärdal anses å være stedet hvor den første herjedalingen, Herjulf Hornbryter, bosatte seg. Det er foretatt arkeologiske utgravninger utenfor byen som man tror bekrefter dette. Herjulfs statue står midt i byen, sammen med sin fru Helga.
Byen er i dag mest kjent på grunn av Jan Guillous TV-serie Häxornas tid. I Lillhärdal startet de svenske hekseprosessene på 1600-tallet, gjennom Gjertrud Svensdotters anklage mot Marit Jonsdotter 1668, hvor seks kvinner mistet livet. På Spångmyrholmen, hvor heksene ble brent, finnes i dag et minnemonument over disse tragiske hendelser. Det finnes et historisk museum i Lillhärdal som forteller om hekseprosessene. Om sommeren kan man også foreta opplevelsesturer rundt Lillhärdals historiske steder.


== Kjente personer fra Lillhärdal ==
Anna Carin Olofsson – skiskytter, OL-gull- og sølvmedaljevinner i 2006


== Referanser ==


== Eksterne lenker ==
Lillhardal.se Nettsted for Lillhärdal
Härjedalen kommune
Ulvkälla

Ulvkälla er et tettsted i Härjedalen kommune i Jämtlands län i landskapet Härjedalen i Sverige. I 2010 hadde tettstedet 456 innbyggere.


== Referanser ==
Vemdalen

Vemdalen er et tettsted i Härjedalen kommune i Jämtlands län i landskapet Härjedalen i Sverige. I 2010 hadde tettstedet 542 innbyggere.


== Referanser ==


== Eksterne lenker ==
Nettsted med informasjon om Vemdalen (svensk)
Nettsted for skiløpere i Vemdalen
Ytterhogdal

Ytterhogdal er et tettsted i Härjedalen kommune i Jämtlands län i landskapet Hälsingland i Sverige. I 2010 hadde tettstedet 534 innbyggere.


== Referanser ==
Hede (Härjedalen)

Hede er et tettsted i Härjedalen kommune i Jämtlands län i landskapet Härjedalen i Sverige. I 2010 hadde tettstedet 741 innbyggere.


== Referanser ==
Tivat

Tivat (serbisk: Тиват, gresk: Θειοδος, italiensk: Teodo) er en by og kommune i det sørvestlige Montenegro, omkring den sørøstlige kystlinjen av Kotorbukten ved Adriaterhavet. Byen ligger på den 13 km lange halvøya Luštica, som er delt mellom Tivat og Herceg Novi kommuner.
Tivat er omgitt av de bratte Vrmac-fjellene i forlengelsen av Lovcen, med et fjord-landskap som minner mye om Vestlandet i Norge. 
Befolkningen er jevnt økende i Tivat, med 13.630 innbyggere i kommunen i 2003. Serbere er største etniske gruppe med 35%, montenegrinere 25%, kroater 20%, muslimer 1,2%, og noen andre folkegrupper.


== Historie ==
Tivat er kjent som Thiodhos fra 200-tallet f.Kr. Fra 1400-tallet var byen et viktig kirkelig sentrum og etterhvert ortodoks erkebispesete. I hele perioden 1420 til 1797 var Tivat en del av den venetianske kystkolonien Albania Veneta.
Ved lokalvalget 6. april 2008 fikk regjeringspartiet DPS sammen med støttepartiene SDP og det Liberale partiet knappest mulig flertall i kommunestyret. SNP, serbiske og kroatiske lister fikk nesten 50% oppslutning.


== Transport og økonomi ==
Turisme er den klart viktigste levevei i Tivat. På øya Prevlaka bygde biskopen av Zeta sommerresidens fra 1200-tallet, og denne er en stor turistattraksjon.
Tivat har egen flyplass – Tivat lufthavn, halvveis på veien til nabobyen Kotor. Motorveier går østover til Budva og Podgorica, og vestover til Herceg Novi og Kroatia.


== Eksterne lenker ==
Offisiell hjemmeside for Tivat kommune
Funäsdalen

Funäsdalen (sørsamisk: Bienjedaelie) er et tettsted i Härjedalen kommune i Jämtlands län i landskapet Herjedalen i Sverige. I 2010 hadde tettstedet 890 innbyggere.


== Referanser ==